Apstiprināts

ar Nodrošinājuma valsts aģentūras

2020. gada ­­­ 17. septembra rīkojumu Nr.907

**Sludinājums par administratīvā pārkāpuma lietā izņemtā transportlīdzekļa 87.realizāciju- izsoli**

1. **Vispārīgā informācija**
2. Izsole tiek rīkota, pamatojoties uz Ministru kabineta 2020.gada 30.jūnija noteikumu Nr.413 “Noteikumi par rīcību ar administratīvo pārkāpumu lietās izņemto mantu un dokumentiem” (turpmāk – Noteikumi Nr.413) 25., 45., 46. un 59.punktu” un Nodrošinājuma valsts aģentūras un Tiesu administrācijas 2019. gada 6.augustā noslēgto Starpresoru vienošanos par izsoļu organizēšanu elektronisko izsoļu vietnē (turpmāk – EIV).
3. Izsoli organizē ar Nodrošinājuma valsts aģentūras (turpmāk – Aģentūra) 2019. gada 29. jūlija rīkojumu Nr.752 izveidotā pastāvīgā transportlīdzekļu realizācijas un iznīcināšanas komisija (turpmāk – Komisija).
4. Izsoles organizators – Aģentūra, reģistrācijas numurs 90009112024; adrese: Čiekurkalna 1.līnija 1 k-2, Rīga, LV-1026; fakss – 67829082; e-pasts: kanceleja@agentura.iem.gov.lv.
5. Izsoles mērķis – pārdot administratīvā pārkāpuma lietā izņemto transportlīdzekli (turpmāk – Transportlīdzeklis) par visaugstāko nosolīto cenu, kas ir augstāka par noteikto izsoles sākumcenu.
6. Kontaktpersona – persona, kura pilnvarota sniegt paskaidrojumus par izsoles sludinājumu un autorizēt reģistrētu lietotāju, kurš vēlas piedalīties izsolē: Aģentūras Administratīvi - juridiskā un iepirkumu nodrošinājuma departamenta Iepirkumu un realizācijas nodaļas vecākā referente Brigita Kerubina, tālrunis: 67829090, e-pasts: realizacija@agentura.iem.gov.lv .
7. Izsoli izsludina, ievietojot sludinājumu EIV: <https://izsoles.ta.gov.lv/>, un Aģentūras tīmekļvietnē: <http://nva.iem.gov.lv/lat/mantas-realizacija>.
8. Elektronisko izsoļu pakalpojuma sniedzējs ir Tiesu administrācija, reģistrācijas numurs 900001672316, adrese: Antonijas iela 6, Rīga, LV-1010.
9. **Informācija par izsolāmo transportlīdzekli**
10. Otrai izsolei ir nodots šāds izņemtais Transportlīdzeklis, kas pieņemts un uzskaitīts aģentūrā un nodots uzglabāšanai Nodrošinājuma valsts aģentūras stāvlaukumā (Piedrujas ielā 20, Rīgā):

|  |  |  |  |  |  |
| --- | --- | --- | --- | --- | --- |
| Nr.p.k. | Valsts reģistrācijas numurs | Marka, modelis | Izlaiduma gads | Pieņemšanas- nodošanas akta numurs | Finanšu piedāvājuma minimālā cena, *euro* |
| 1. | KOD 143(Lietuvas Republika) | MERCEDES BENZ VANEO(AL-14301) | 2002 | 018860 | 800.00 |

1. Izsolāmā Transportlīdzekļa novērtējums ir 1000.00 *euro*.
2. Izsolāmā Transportlīdzekļa minimālā sākumcena ir 800.00 *euro*.
3. Ar izsolāmo Transportlīdzekli interesenti var iepazīties tā glabāšanas vietā laikā no 8:30 līdz 16:00. Iesniedzot piedāvājumu, jāņem vērā, ka:
	1. Transportlīdzeklim tiek nodrošināta mantas saglabātība, līdz ar to tehniskā stāvokļa diagnostika vai citas mehāniskas darbības netiek veiktas;
	2. Transportlīdzeklim iespējami dažādi bojājumi un defekti, tādēļ iesakām apskatīt klātienē, norādītajā stāvlaukumā;
	3. Transportlīdzeklim var būt apgrūtinājumi vai liegumi, kuri uzlikti saistībā ar policijas uzliktiem sodiem, nenomaksātiem apstāšanās un stāvēšanas naudas sodiem, kā arī pēc zvērinātu tiesu izpildītāju, Valsts ieņēmuma dienesta vai citu institūciju pieprasījuma; minētā informācija pārbaudāma Valsts akciju sabiedrībā “Ceļu satiksmes drošības direkcija” (turpmāk – CSDD).
4. Ar informāciju par izsolāmo transportlīdzekli interesenti var iepazīties aģentūras telpās Rīgā, Čiekurkalna 1.līnijā 1 k-2, iepriekš sazinoties pa tālruni 67829090.
5. Izsolāmā Transportlīdzekļa nodrošinājuma summa un tās iemaksas un atmaksas kārtība:
	1. nodrošinājums ir 10% (desmit procenti) apmērā no Transportlīdzekļa sākumcenas – 80.00 *euro*;
	2. nodrošinājums tiek uzskatīts par iesniegtu, ja attiecīgā naudas summa Aģentūras norēķinu kontā Nr. LV59TREL814065106200B, Valsts kasē, kods: TRELLV22 ir iemaksāta **desmit dienu laikā** no šī sludinājuma 28.punktā norādītā izsoles sākuma datuma;
	3. nosolītāja iemaksāto nodrošinājumu ieskaita pirkuma maksā, bet pārējiem izsoles dalībniekiem nodrošinājuma summu atmaksā divu darbdienu laikā pēc izsoles noslēguma;
	4. pievienotās vērtības nodoklis darījumam netiek piemērots, pamatojoties uz Pievienotās vērtības nodokļa likuma 3.pantu.
6. Izsoles solis ir 8.00 *euro.*
7. **Personas reģistrēšanās Izsoļu dalībnieku reģistrā**
8. Fiziskai personai, kura vēlas savā vai citas fiziskas vai juridiskas personas vārdā piedalīties izsolē, jāreģistrējas EIV uzturētā Izsoļu dalībnieku reģistrā: <https://izsoles.ta.gov.lv/>.
9. Izsoļu dalībnieku reģistrā par personu iekļauj šādas ziņas:
	1. vārds, uzvārds;
	2. personas kods vai dzimšanas datums (personai, kurai nav piešķirts personas kods);
	3. kontaktadrese;
	4. personu apliecinoša dokumenta veids un numurs;
	5. norēķinu rekvizīti (kredītiestādes konta numurs, uz kuru personai atmaksājama nodrošinājuma summa);
	6. personas papildu kontaktinformācija – elektroniskā pasta adrese un tālruņa numurs (ja tāds ir).
10. Ja persona pārstāv citu fizisku vai juridisku personu, papildus šī sludinājuma 16.punktā minētajām ziņām norāda arī šādas ziņas par reģistrēta lietotāja pārstāvamo personu un pilnvarojumu:
	1. pārstāvamās personas veids;
	2. vārds, uzvārds fiziskai personai vai nosaukums juridiskai personai;
	3. personas kods vai dzimšanas datums (ārzemniekam) fiziskai personai vai reģistrācijas numurs juridiskai personai;
	4. kontaktadrese;
	5. personu apliecinoša dokumenta veids un numurs fiziskai personai;
	6. informācija par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informācija par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
	7. informācija par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
11. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot EIV pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
12. Informāciju Izsoļu dalībnieku reģistrā iekļauj latviešu valodā. Ja persona ir ārzemnieks, personas vārdu, uzvārdu un adresi norāda attiecīgās ārvalsts valodas oriģinālformā (no latīņalfabētiskās rakstības valodām) vai oriģinālformas latīņalfabētiskajā transliterācijā (no citām valodām).
13. **Pieteikšanās dalībai izsolē un personas autorizācija dalībai izsolē**
14. Autorizācija izsolei notiek **desmit dienu laikā** no šī sludinājuma 28.punktā norādītā izsoles sākuma datuma.
15. Reģistrēts lietotājs, kurš vēlas piedalīties izsludinātajā izsolē, EIV nosūta Aģentūrai lūgumu par autorizēšanu dalībai konkrētā izsolē un šī sludinājuma 13.2.punktā norādītajā Aģentūras kontā iemaksā izsoles nodrošinājuma summu noteiktajā apmērā un maksu par dalību izsolē.
16. Izsoles rīkotājs autorizē personu dalībai izsolē, izmantojot EIV pieejamo rīku, pirms tam pārliecinoties, vai personu var pielaist pie solīšanas saskaņā ar likuma normām un vai ir iemaksātas šī sludinājuma 12.punktā minētās summas.
17. Informāciju par autorizēšanu dalībai izsolē Aģentūra reģistrētam lietotājam nosūta elektroniski uz EIV reģistrētam lietotājam izveidoto kontu.
18. Autorizējot personu izsolei, katram solītājam EIV sistēma automātiski izveido unikālu identifikatoru, ko neatklāj EIV lietotājiem. Solītājam piešķirtais identifikators sastāv no unikālas simbolu virknes (ne vairāk kā 15 simboli), un ar tā palīdzību ziņas par solītāju var identificēt starp citiem solītājiem, kas autorizēti dalībai tajā pašā izsolē, kā arī izsekot veiktajiem solījumiem. Katram solītājam sistēma automātiski izveido jaunu unikālu identifikatoru dalībai katrā izsolē, kurā tas autorizēts.
19. Pieteikties uz realizējamo izņemto mantu vai to iegādāties nedrīkst pretendents, kurš ir izņemtās mantas vērtētājs, amatpersona, kura veica attiecīgās izņemtās mantas izņemšanu, aprakstīšanu, novērtēšanu vai kura piedalījās izņemtās mantas novērtēšanas, realizācijas vai iznīcināšanas komisijas darbā kā komisijas vadītājs vai loceklis, vai aģentūras amatpersona saskaņā ar normatīvajiem aktiem par interešu konflikta novēršanu valsts amatpersonu darbībā.
20. **Dalība izsolē ar pārstāvja starpniecību**
21. Pamats reģistrētu lietotāju autorizēt dalībai izsolē citas personas vārdā ir:
	1. fiziskas personas pārstāvības gadījumā – notariāli apliecināta pilnvara;
	2. juridiskas personas pārstāvības gadījumā – rakstiski noformēta pilnvara vai dokumenti, kas apliecina amatpersonas tiesības bez īpaša pilnvarojuma vienpersoniski pārstāvēt juridisko personu.
22. Ja reģistrēts lietotājs pārstāv Uzņēmumu reģistrā reģistrētu juridisku personu un tā tiesības bez īpaša pilnvarojuma vienpersoniski pārstāvēt juridisko personu (tai skaitā uz prokūras pamata) reģistrētas Uzņēmumu reģistrā, reģistrēts lietotājs pilnvarojumu reģistrē patstāvīgi EIV. Šādā gadījumā reģistrēta lietotāja tiesības pārstāvēt juridisko personu automātiski tiek pārbaudītas Uzņēmumu reģistra komercreģistrā katru reizi, kad reģistrēts lietotājs identificējas EIV kā juridiskas personas pārstāvis.
23. **Izsoles norise**
24. Izsoles sākums ir sludinājuma publicēšanas dienā EIV pulksten 13.00. Izsoles sākuma datums ir norādīts EIV un Aģentūras tīmekļvietnē.
25. Izsoles noslēgums ir divdesmitajā dienā no šī sludinājuma 28.punktā noteiktā laika pulksten 13.00. Izsoles noslēguma datums ir norādīts EIV un Aģentūras tīmekļvietnē.
26. Solītājs var piedalīties solīšanā, izmantojot EIV sistēmas atbalstītu papildu pakalpojumu – automātisko izsoles soli. Aktivizējot automātisko izsoles soli, solītājs EIV attiecīgi norāda maksimālo summu, kādu solītājs gatavs solīt par izsolāmo objektu, aktivizējot sistēmu automātiski veikt solīšanu līdz solītāja norādītās maksimālās summas sasniegšanai, ievērojot izsoles sludinājumā izsoles rīkotāja noteikto izsoles soli un ņemot vērā citu solītāju reģistrētos solījumus. Automātisko izsoles soli kā papildu pakalpojumu solītājs var aktivizēt tikai attiecībā uz katru atsevišķu izsoli, kurai tas ir autorizēts, un pēc pakalpojuma izmantošanai normatīvajos aktos noteiktās maksas segšanas. Automātiskā izsoles soļa rīku solītājs var apturēt jebkurā izsoles norises brīdī, kā arī aktivizēt to atkārtoti.
27. Pēc izsoles noteiktā termiņa beigām sistēma automātiski slēdz izsoles solīšanas vietni un atspoguļo slēgšanas laiku un augstāko nosolīto summu. Šī informācija ir publiski pieejama EIV vēl 30 dienas pēc izsoles slēgšanas.
28. Pēc izsoles slēgšanas sistēma automātiski sagatavo izsoles aktu. Izsoles akts tiek sagatavots atbilstoši Aģentūras 2019.gada 6.augustā noslēgtās Starpresoru vienošanās ar Tiesu administrāciju par izsoļu organizēšanu EIV nosacījumiem.
29. EIV drošības uzraudzību un administrēšanu veic Tiesu administrācija.
30. Ja konstatēts, ka EIV darbības traucējumu dēļ solīšana nav bijusi iespējama pēdējā stundā pirms izsoles noslēgšanās laikposmā, kas kopā veido vismaz 5 minūtes vai EIV darbības traucējumu dēļ solīšana nav bijusi iespējama pēdējās 10 minūtēs pirms izsoles noslēguma neatkarīgi no šādu traucējumu ilguma, sistēma automātiski pagarina izsoles laiku līdz nākamās darbdienas pulksten 13.00, par to nekavējoties informējot izsoles rīkotāju un solītājus. Solītājiem informācija tiek nosūtīta elektroniski uz EIV reģistrētam lietotājam izveidoto kontu.
31. Ja nosolītājs noteiktajā termiņā nesamaksā visu summu, Aģentūra paziņo par to pēdējam pārsolītajam solītājam, uzaicinot mantu paturēt sev par viņa solīto augstāko cenu. Nokavējot noteikto samaksas termiņu, pēdējais pārsolītais solītājs zaudē iesniegto nodrošinājumu.
32. Izsoli atzīst par nenotikušu, ja:
	1. izsolei nav autorizēts neviens izsoles dalībnieks;
	2. neviens no dalībniekiem, kuri autorizēti dalībai izsolē, nepārsola izsoles sākumcenu;
	3. nosolītājs noteiktajā termiņā nesamaksā nosolīto summu;
	4. izsoles norises laikā vai 24 stundu laikā pēc izsoles noslēguma saņemts EIV drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu, vai par sistēmas drošības pārkāpumu.
33. Ja izsole atzīta par nenotikušu, aģentūra organizē atkārtotu izsoli. Rīkojot atkārtotu izsoli, mantas cenu var samazināt ne vairāk kā par 20 procentiem.
34. **Pirkuma Līgums un tā noslēgšanas kārtība**
35. Persona, kura nosolījusi augstāko cenu, divu darbdienu laikā pēc izsoles noslēguma veic naudas pārskaitījumu, kas veido starpību starp nosolīto augstāko cenu un nodrošinājumu 10 (desmit) procentu apmērā no transportlīdzekļa sākumcenas, Nodrošinājuma valsts aģentūra, reģistrācijas numurs 90009112024, Valsts kase, kods TRELLV22, konts Nr. LV42TREL8141101000000, maksājuma mērķī norādot izsoles numuru vai nosolītā transportlīdzekļa marku, modeli, valsts reģistrācijas numuru (ja tāds ir norādīts).
36. Ja persona, kura nosolījusi augstāko cenu, noteiktajā termiņā nosolīto summu nesamaksā, mantu piedāvā iegādāties personai, kura nosolījusi otru augstāko cenu. Ja persona atsakās no mantas iegādes vai divu dienu laikā nesamaksā nosolīto summu, tā zaudē tiesības uz mantu un iemaksāto nodrošinājuma summu.
37. Informāciju par Līguma noslēgšanu var saņemt pa tālruni 26573951 vai 67829077.
38. Līguma noslēgšana notiek aģentūrā Čiekurkalna 1. līnijā 1 k-2, Rīgā.
39. Informāciju par maksājumu var saņemt, sazinoties ar aģentūras Finanšu un grāmatvedības pārvaldes Grāmatvedības nodaļu pa tālruni 67829878.
40. Līguma noslēgšanai uzrādāmi šādi dokumenti:
	1. maksājuma veikšanu apliecinošs dokuments;
	2. personu apliecinošs dokuments (fiziskai personai) vai pilnvara un personu apliecinošs dokuments (juridiskai personai).
41. Transportlīdzekļa nosolītājs ne vēlāk kā trešajā darba dienā pēc informācijas saņemšanas par Līguma sagatavošanu vai ne vēlāk kā nākamajā darba dienā pēc Līguma saņemšanas parakstīšanai ar drošu elektronisko parakstu, paraksta Līgumu. Iemaksātā nodrošinājuma summa tiek ieskaitīta pirkuma maksā.
42. Persona, kura nenodrošina Līguma noslēgšanu šī sludinājuma 44.punktā noteiktajā termiņa, zaudē tiesības slēgt Līgumu.
43. Noslēdzot Līgumu, pircējs Līgumā noteiktajā termiņā nodrošina Transportlīdzekļa pārņemšanu tās glabāšanas vietā.
44. Nosolītā Transportlīdzekļa Līgums nosaka visas tiesiskās attiecības starp pircēju un pārdevēju un tiek slēgts atbilstoši Transportlīdzekļa izsolītāja izstrādātam Līgumam, kurš ir pieejams Aģentūras tīmekļvietnē <http://www.nva.iem.gov.lv/lat/transportlidzeklu-realizacija> .
45. Pircējs Transportlīdzekli var saņemt pēc Līguma parakstīšanas saskaņā ar minētā Līguma noteikumiem.
46. Noslēdzot Līgumu, transportlīdzekļu pārņemšanai no glabāšanas vietas paredz šādus termiņus (skaitot no nākamās darba dienas pēc līguma parakstīšanas):
	1. vienas darbdienas laikā, ja realizācijas rezultātā pircējs iegādāsies trīs vai mazāk transportlīdzekļus;
	2. divu darbdienu laikā, ja realizācijas rezultātā pircējs iegādāsies četrus un vairāk transportlīdzekļus vai transportlīdzekļi atrodas trīs un vairāk glabāšanas vietās.
47. Izsolē nopirktā Transportlīdzekļa pieņemšanu un pārvietošanu pēc Līguma noslēgšanas pircējs veic saviem spēkiem un par saviem līdzekļiem.
48. **Izsoles komisija, tās tiesības un pienākumi.**
49. Izsoles komisija darbojas saskaņā ar Noteikumiem Nr.413 un šiem izsoles noteikumiem.
50. Komisija sastāv no četriem komisijas locekļiem. Komisijas sastāvs ir apstiprināts ar Aģentūras 2019. gada 29. jūlija rīkojumu Nr.752.
51. Komisijas darbu vada komisijas priekšsēdētājs, bet viņa prombūtnes laikā komisijas priekšsēdētāja vietnieks. Komisija ir darboties tiesīga, ja tajā piedalās vismaz 3 komisijas locekļi.
52. Komisijas pienākums:
	1. pieņemt lēmumu par izsoles rezultātiem;
	2. atbildēt uz pretendentu jautājumiem.
53. Komisijas locekļi nav tiesīgi izpaust jebkādas ziņas par izsoles dalībniekiem.
54. Komisija apkopo izsoles rezultātus un ne vēlāk kā divu darba dienu laikā nodrošina izsoles rezultātu publicēšanu Aģentūras tīmekļvietnē.
55. **Nobeiguma noteikumi**
56. Izsoles rīkotājam ir tiesības no izsoles rīkotāja neatkarīgu apstākļu dēļ, kuri līdz sludinājuma izstrādei tam nebija zināmi, līdz Līguma noslēgšanai pārtraukt vai apturēt izsoli.
57. Piedalīšanās izsolē ir personu brīvas gribas izpausme. Izsoles dalībnieki ievēro šī izsoles sludinājuma prasības, un izsoles uzvarētājs, parakstot Līgumu, apņemas izpildīt tajā noteiktās saistības.